cyanic-selkie/wikianc huggingface dataset:
Elia (nimi)
Elia on heprealaisperäinen miehen, joskus myös naisen etunimi. Sen heprealainen alkumuoto on Elijah, joka tarkoittaa "Jahve on Jumalani", ja sen on tehnyt tunnetuksi Vanhan testamentin profeetta Elia (Elia Tisbeläinen). Nimi on laajalti käytössä myös kreikkalaisessa muodossa Elias. Suomessa ovat käytössä myös nimen muunnelma Eljas sekä varsinkin karjalaisilla myös Ilja.
Ali Bei al-Kabir
Uudistukset
thumb|vasen|Ali Bein lyöttämä hopeakolikko. Varmistettuaan asemansa vallassa Ali Bei al-Kabir alkoi keskittää valtaa itselleen heikentäen oman asemansa kanssa kilpailevia instituutioita, sekä luomaan osmaneista riippumatonta käytännössä itsenäistä valtakuntaansa. Hän nimitti Eyptin janitsaarirykmenttien johtoon omia tukijoitaan ja keskitti näiden aiemmin saamat tullitulot Aleksandriasta, Rosettasta, Damiettasta ja Suezista itselleen. Aiemmin maassa huomattavaa valtaa käyttäneistä janitsaareista tuli näin lähes merkityksettömiä. Janitsaarirykmenttien tilalle nostettiin mamelukkiarmeija, joka oli tulojensa puolesta riippuvainen hallitsijasta. Ali Bein armeijassa palveli myös eurooppalaisia palkkasotilaita, joita oli esimerkiksi erikoisosaamista vaatineessa tykistössä. Kairon ulkopuolella perintiesesti valtaa pitäneet arabiheimot nujerrettiin voimatoimin. Armeija alisti Ala-Egyptin heimot sotaretkellä vuonna 1768 ja vuonna 1769 tehtiin samaan tapaan onnistunut sotaretki Ylä-Egyptin heimoja vastaan. Koko Eypti oli nyt ensimmäistä kertaa keskusvallan kiinteässä kontrollissa. Edelleen Ali Bei karkotti Egyptin osamanikuvernöörin ja nimitti itsensä tämän tilalle pitäen myös aiemmin Istanbuliin lähetetyt verotulot. Osmanit eivät voineet puttua asiaan heidän sotiessaan samaan aikaan Venäjää vastaan.
Proletariaatti
Rooman valtakunnassa proletariaatti (proletarii) oli comitia centuriata -valtiosäännön mukaan alin varallisuusluokka, johon kuuluvien ihmisten, proletaarien, päätehtävän valtiossa katsottiin olevan lapsien tuottaminen. Karl Marx ja Friedrich Engels tarkoittivat proletariaatilla ihmisiä, jotka saavat toimeentulonsa myymällä työvoimaansa kapitalisteille. Marxismissa työväenluokan ihminen, työläinen, on tuotantovälineet omistavaan luokkaan kuuluvan porvarin vastakohta.
Elia (nimi)
Suomessa nimi Elia on Digi- ja väestötietoviraston tietojen mukaan annettu vuoden 2019 loppuun mennessä noin 1 275 miehelle ja noin 50 naiselle. Nimi on ollut harvinaisena käytössä jo 1800-luvulla, mutta yli puolet Suomen Elia-nimisistä on syntynyt 2010-luvulla. Vuodesta 2020 lähtien Elian nimipäivä on 9. huhtikuuta, joka jo ennestään on ollut Eliaksen nimipäivä.
Ali Bei al-Kabir
Uudistukset
Talouden saralla Ali Bei alkoi käydä suoraa kauppaa maailmanmarkkinoilla Euroopassa. Aiemmin Egypti oli ollut vain osa Osmanien valtakunnan sisämarkkinoita. Eurooppalaisille valtioille annettiin purjehdusvapaus maan satamiin ja erityisen tuottoisaksi osoittautui Suezin avaaminen kansainväliselle kaupalle. Kaupankäynnin uusiksi voimatekijöiksi alkoivat kohota hallitsijan perustamat valtionmonopolit, sekä etenkin Syyrian ortodoksikristityt kauppiaat.
Valloitukset
thumb|Sotaretket Egyptissä ja Syyriassa vuosien 1768 ja 1774 välillä. Vallan vakiinnuttamisen ja uudistusten ohella Ali Bei alkoi myös levittää valtaansa Egyptin ulkopuolelle. Mekan pyhän kaupungin johtaja eli šarif oli ollut riippuvainen osmanien hyväksynnästä, joskaan ei suoraan näiden alainen. Vuonna 1769 osmanien tukema ehdokas kuitenkin syrjäytettiin ja osmanit pyysivät apua tilanteen suhteen Ali Beiltä. Ali Bei lähettikin Hidžaziin armeijansa oikean kätensä Muhammad Bei Abu al-Dhahabin johdolla. Mekkaan asetettiin Ali Bein ehdokas ja Punaisenmeren itäosat oli liitetty entistä tiukemmin Egyptiin. Ali Bein suhteet osmaneihin jatkoivat kiristymistään. Ali Bei oli jo jättänyt osmanien määräykset huomiotta, mutta nyt hän alkoi myös suunnitella sotatoimia valtakuntaa vastaan. Tätä tarkoitusta varten oli muodostettu osmanien vastainen liitto, johon kuuluivat Ali Bein lisäksi Venäjä ja samaan tapaan jo käytännössä itsenäinen Akkon kuvernööri Zahir al-Umar. Sotaretki osmanien Syyro-Palestiinaan alkoi marraskuussa 1770. Vastarinta oli paikallisten osmanijoukkojen vähäisyyden takia heikkoa. Muhammad Bei Abu al-Dhahabin johtamat joukot valloittivat Damaskoksen.
Damaskoksen valtauksen jälkeen sotaretki koki kuitenkin huomattavan kolauksen. Epäselvästä syystä Ali Bein ja Muhammad Bein välit rikkoutuivat. Muhammad Bei syytti Ali beitä maan myymisestä kristityille ja hylkäsi Damaskoksen vain kahdeksan päivää sen valtaamisen jälkeen. Hän palasi Egyptiin alkaen koota oppositiovoimia Ylä-Egyptissä. Tukialueensa ollessa vaarassa sotatoimia Syyriassa ei voitu jatkaa ja Muhammad Beitä vastaan lähetetty armeija loikkasi vihollisen puolelle. Ali Bein asema oli näin nyt äärimmäisen tukala. Hän joutui pakenemaan Kairosta vuonna 1772 Akkon kuvernöörin luókse. Zahir al-Umarin ja venäläisten tukemana hän vahvisti jälleen omia joukkojaan yrittäen lopulta paluuta Egyptiin. 8. toukokuuta 1773 Ali Bei kuoli taistelussa saamaansa haavaan. Ali Bein kuoltua Muhammad Beistä tuli edeltäjänsä tapaan vain muodollisesti osmanien alainen Egyptin yksinvaltias.
Jani Korpela
alt=|pienoiskuva|Jani Korpela (#13) ja [[Miika Hosio (#10) pelaamassa Espanjaa vastaan 2.4.2018.]] Jani Korpela (s. 8. heinäkuuta 1997 Tampere) on suomalainen futsalpelaaja, joka edustaa kaudella 2023-24 Espanjan pääsarjassa pelaavaa Inter Movistar -joukkuetta. Puolan pääsarjassa pelaavaa Rekord Bielsko-Bialaa Korpela edusti kolmen kauden ajan. Kotimaisessa Futsalliigassa Korpela on edustanut Kampuksen Dynamoa ja Ilves FS. Korpela kuuluu myös Suomen maajoukkueen vakiokalustoon.
Korpela debytoi Futsal-liigassa Ilveksen paidassa lokakuussa 2014 Leijona Futsalia vastaan. Kauden päätteeksi hän voitti Ilveksen kanssa SM-pronssia. Toukokuussa 2015 Korpela kävi näytillä Espanjan pääsarjan ElPozo Murciassa, mutta palasi takaisin Ilveksen riveihin. Korpela siirtyi Jyväskyläläiseen Kampuksen Dynamoon kaudeksi 2016–2017. Hän saavutti hopeaa Kampuksen Dynamon kanssa kyseisellä kaudella ja perättäiset Suomen mestaruudet 2018 ja 2019. Korpela siirtyi futsal-ammattilaiseksi vuonna 2019, kun hän solmi sopimuksen Puolan pääsarjajoukkueen Rekord Bielsko-Bialan kanssa. Korpela on valittu kauden 2017–2018 sekä 2021–2022 päätteeksi Vuoden Futsal-pelaajaksi ja hän oli ehdolla maailman parhaaksi nuoreksi pelaajaksi vuonna 2020 kansainvälisessä Futsal Awards-gaalassa.
Korpela debytoi Suomen futsalmaajoukkueessa neljän maan turnauksessa Makedoniassa 28.10.2014 vain 17-vuotiaana. Maajoukkueessa Korpela on tehnyt viimeisen kuuden kauden aikana yksitoista maalia.
Tilastofakta: Jani Korpela on laukonut maalin kaikissa seurajoukkueidensa debyyttiottelussaan.
Uuhijärvi
Uuhijärvi on Pirkanmaalla Kuhmoisissa Puukkoisen kylän lähellä sijaitseva järvi.
Maantietoa
Järven pinta-ala on 7,0 hehtaaria, se on 700 metriä pitkä ja 250 metriä leveä. Lounaispuolinen Ylisenmäki nousee 50 metriä järven pinnan yläpuolelle. Järvellä ei ole kartan mukaan saaria. Sen rantaviivan pituus on 1,7 kilometriä ja sen rannat ovat metsämaata. Pohjoisrannalla on kaksi vapaa-ajan asuntoa, joille tulee tiet järven pohjoisrantoja sivuavalta tieltä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 120,8 metriä mpy. Siihen laskevat pohjoisesta Pahalammi, idästä Matkusjärvi ja etelästä Mollijärvi. Uuhijärven laskuoja lähtee järven länsipäästä ja laskee 200 metrin päässä Isojärveen. Laskuojan pudotus on 1,9 metriä.
Historiaa
Vuoden 1966 peruskartassa järvellä oli yksi talo ja siihen laskivat vain Matkusjärvi ja Mollijärvi. Pahalammi, joka tuolloin tunnettiin nimellä Vääräjärvi, laski Matkusjärveen. Vuoteen 1986 mennessä järvelle oli rakennettu yksi talo lisää ja Pahalammista oli johdettu oja Uuhijärveen. Myös vuoden 1986 peruskartassa Pahalammin nimenä oli Vääräjärvi.
Languedoc
thumb|Languedocin alue [[Ancien régimen lopussa.]] Languedoc (ransk.: ; oksitaaniksi: Lengadòc ) Etelä-Ranskassa sijainnut Ranskan entinen maakunta, jonka alue kuuluu nyt Languedoc-Roussilloniin ja Midi-Pyrénéesiin. Sen pääkaupunki oli aikoinaan Toulouse, joka nykyisin kuuluu Midi-Pyrénéesiin.
Maakunta sijaitsee Välimeren rannikolla Rhônesta länteen. Seutu tunnetaan trubaduurikulttuurin syntysijana.
thumb|left|Languedocin maakunnan vaakuna, jota nykyisin käyttävät virallisina lippuinaan Midi-Pyréneesin alue ja Toulousen määri. Nimi Languedoc johtuu siellä puhutun oksitaanin kielen vanhasta nimestä langue d'oc, "oc'in kieli". Kieli taas sai nimensä siinä käytetystä myöntöpartikkelista oc (kyllä); vastaavasti Pohjois-Ranskassa käytetystä kielestä käytettiin sikäläisestä myöntöpartikkelista oïl (nykyään oui) johtuvaa nimitystä langue d'oïl.
De la Gardien suku juontuu Languedocissa toimineesta kauppiaasta Jacques Scorperierista, jonka poika omaksui Ruotsissa nimen Pontus De la Gardie.
Jože Pučnikin kansainvälinen lentoasema
Jože Pučnikin kansainvälinen lentoasema  on Brnikin kylässä Sloveniassa, noin 19 kilometrin päässä maan pääkaupunki Ljubljanasta pohjoiseen sijaitseva kansainvälinen lentoasema.
Historia
Jože Pučnikin kansainvälinen lentoasema avattiin 24. joulukuuta 1963 nimellä Brnikin kansainvälinen lentoasema. 1965 lentoliikenteen määrä kasvoi voimakkaasti. Lentoasemalle operoi tuolloin 15 ulkomaalaista yhtiötä kotimaisten lentoyhtiöiden lisäksi. Seuraavana vuonna ulkomaalaisia operaattoreita oli jo 26. Viisi vuotta myöhemmin 1971 saksalainen Lufthansa avasi säännöllisen rahtilentoreitin lentoasemalle. 1973 kiitotietä pidennettiin 2 200 metriin ja lentoasemalle laskeutui ensimmäistä kertaa Douglas DC-10 -laajarunkokone. Vuonna 1974 otettiin käyttöön uusi matkustajaterminaali ja 1976 otettiin käyttöön uusi 6 000 neliömetrin rahtiterminaali.
30. kesäkuuta 1978 lentoasema suljettiin keskiyöllä ja kiitotien laajennustyöt aloitettiin. Kiitotie valmistui nykyisiin mittoihinsa loppuvuoden aikana. JAT Airways aloitti säännöllisen reittiliikenteen Yhdysvaltoihin John F. Kennedyn kansainväliselle lentoasemalle Douglas DC-10 -konetyypillä. 1987 Jože Pučnikin kansainvälinen lentoasema teki uuden matkustajaennätyksen, 886 248 matkustajaa vuodessa. Tämä ennätys säilyi vuoteen 1999 asti.
2003 lentoasema juhlisti neljänvuosikymmenen mittaista taivaltaan. Lentoasema on jatkanut laajentamista 2000-luvulla. 2004 matkustajamäärät ylittivät miljoonan matkustajan rajan.
Vuonna 2007 lentoasema nimettiin slovenialaisen poliitikon Jože Pučnikin mukaan.
Liikennetilastot
Jože Pučnikin kansainvälisen lentoaseman liikennetilastoja.
Hans Meyer
Hans Meyer (s. 3. marraskuuta 1942) on saksalainen jalkapallovalmentaja. 1960-luvulla hän loi pelaajauraa DDR:ssä. Meyer on tehnyt pitkän uran DDR:n ja Saksan jalkapallon parissa. Ainoana valmentajana hän on voittanut sekä DDR:n että Saksan cupin.
Ura pelaajana
Nykyisen Tšekin alueella, ns. sudeettialueilla, Briesen bei Bilinissä vuonna 1942 syntynyt Meyer pelasi urallaan Carl Zeiss Jenan joukkueessa 30 DDR-Oberligaottelua vuosina 1963–1970. Hän voitti seuran paidassa DDR:n mestaruuden 1968 ja 1970.
Meriitit pelaajana
Ura valmentajana
Valmentajana Meyer on tehnyt paljon menestyksekkäämmän uran kuin pelaajana. Suoritettuaan valmentajanopinnot Leipzigin urheilukorkeakoulussa Meyer aloitti 1971 Carl Zeiss Jenan peräsimessä. Meyer nousi seurassa ja Jenan kaupungissa suosituksi ja 12 vuotta kestäneen pestinsä aikana hän johdatti seuran kolmeen DDR:n cupin mestaruuteen. Eurokentillä Meyerin ura Carl-Zeiss Jenassa huipentui UEFA Cup-voittajien cupin finaalipaikkaan 1981 Dynamo Tbilisiä vastaan. Neuvostoliittolaisseura voitti Carl Zeissin 2–1. Meyer erosi Carl Zeissin valmentajan tehtävistä 1983 katastrofaalisen kauden jälkeen.
DDR:ssä Meyer toimi 1980-luvun lopulla Rot-Weiss Erfurtin ja Karl-Marx-Stadt FC/Chemnitzer FC:n luotsina. 1993 hän palasi Carl Zeiss Jenaan valmentaen sittemmin 1. FC Union Berliniä ja alankomaalaista FC Twenteä.
Syyskuussa 1999 Meyer siirtyi Borussia Mönchengladbachin päävalmentajaksi. Hänestä tuli ensimmäinen DDR-taustainen valmentaja läntisten osavaltioiden joukkueen luotsina. Meyerin johdolla joukkue palasi 1. Bundesliigaan ja eteni Saksan cupissa välieriin kaudella 2000–01. Meyer lähti seurasta maaliskuussa 2003 ristiriitojen vuoksi.
Joulukuussa 2003 Meyer siirtyi Hertha BSC:n peräsimeen luotsaten seuran Bundesliigassa sijalle 12. Kesällä 2004 Meyer jätti tehtävänsä seuran päävalmentajana toimien sen jälkeen seuran kykyjenetsijänä.
Marraskuussa 2005 Meyer siirtyi 1. FC Nürnbergin käskyttäjäksi. Kokeneen Meyerin opein seura varmisti sarjapaikkansa kivuten liigassa aina sijalle 8 saakka. Kausi 2006–07 sujui myös mallikkaasti ja helmikuussa 2007 Meyer jatkoi sopimustaan vuoteen 2009 saakka. Bundesliigassa kuudennelle sijalle päättynyt kausi huipentui Saksan cupin voittoon, kun finaalissa kaatui liigamestari VfB Stuttgart.
Lokakuussa 2008 Meyer palasi valmennustehtäviin allekirjoitettuaan kesäkuuhun 2010 ulottuvan sopimuksen Bundesliigan hännille juuttuneen Borussia Mönchengladbachin päävalmentajaksi.
Meyer onnistui toisella Gladbach-kerrallaan tavoitteessa ja pelasti seuran putoamiselta. Seura ei kuitenkaan uusinut kauden jälkeen Meyerin sopimusta.
Rauman sellutehdas
375px|right|thumb|Metsä-Botnia Oy:n Rauman sellutehdas Rauman sellutehdas on Metsä Fibren Metsä Group -konserniin kuuluva sellutehdas Raumalla. Tehtaasta tuli osa Metsä-Botnia-konsernia vuonna 2000, jolloin Metsä-Rauma fuusioitiin Metsä-Botniaan.
Tehdas käynnistyi vuonna 1996. Se valmistaa ECF-valkaistua havusellua, biokemikaaleja ja bioenergiaa. Tehtaan kapasiteetti on 650 000 tonnia vuodessa. Se työllistää 124 henkilöä.
Aiheesta muualla
61.11111°N, 21.46806°W
Live at the Beeb
Live at the Beeb on Nazarethin vuosien 1972–1977 BBC-esiintymisistä koottu livealbumi. Ensimmäinen levy on koottu studiosessioista ja toinen livekonserteista.
Kappaleet
CD 2:
After Burner
After Burner tai Afterburner on japanilaisen Segan kehittämä ja julkaisema raideammuntapeli, joka on julkaistu vuonna  Sega X Board kolikkopelialustalle. Pelin suunnitteli Segan maineikas Yū Suzuki ja kehitti Sega AM2 -osasto.
Pelistä on tehty uudempia versioita ja käännöksiä useille alustoille, jotka perustuvat pelin seuraajaan After Burner II. Esimerkki uudemmasta After Burnerista on After Burner Climax.
Pohjansirkku
Pohjansirkku (Schoeniclus rusticus) on varpuslintu, joka kuuluu sirkkujen heimoon.
Levinneisyys
Pohjansirkku pesii taigavyöhykkeellä Siperiassa ja siitä itään aina Tyynellemerelle saakka. Suomessa pohjansirkku on yleisimmillään Oulun läänin ja Metsä-Lapin alueilla, etelässä sitä on suurten suoalueiden reunoilla. Suomessa pesiväksi kannaksi on arvioitu noin 200 000 paria. Laji talvehtii Etelä- ja Keski-Aasiassa. Lajia on esiintynyt myös Länsi-Alaskassa ja Kaliforniasta etelään.
Vuonna 2015 julkistetun tutkimuksen perusteella pohjansirkun yksilömäärä on selvässä laskussa. Koko maailmassa arvioitiin olevan 6 800 000 - 8 300 000 sukukypsää pohjansirkkua. Lajin yksilömäärien arvioitiin kuitenkin vähentyneen ainakin 30–49 prosentilla vuodesta 2005.
Elinympäristö
Pohjansirkku pesii rämeiköissä ja soiden reunojen vaikeakulkuisissa tiheissä kitukasvuisissa metsissä.
Lisääntyminen
Pohjansirkku tekee pesänsä maahan. Hyvinä kesinä se voi kasvattaa kaksikin poikuetta.
Ravinto
Pohjansirkut ovat lähinnä siemensyöjiä, mutta emot ruokkivat poikasiaan myös hyönteisravinnolla.
Nimi
Tieteellinen suvun nimi Schoeniclus on latinankielinen muoto kreikan sanasta skhoiniklos. Sanaa on käyttänyt Aristoteles tarkoittamaan pientä veden lähellä viihtyvää lintua, mutta sen tarkka kohde on tuntematon. Skhoinos tarkoittaa ruokoa tai kaislaa. Lajinimi rusticus on latinaa ja tarkoittaa maalaisuutta.
Roberto Bellarosa
thumb|Roberto Bellarosa Roberto Bellarosa (s. 23. elokuuta 1994 Wanze, Wallonia) on belgialainen laulaja. Hän nousi tähdeksi voitettuaan ensimmäisenä "The Voice" -ohjelman Belgiassa. Hän edusti Belgiaa Euroviisuissa vuonna 2013.
Euroviisut
Roberto valittiin edustamaan Belgiaa vuonna 2013 Ruotsin Malmössä pidettäviin Euroviisuihin. Hänen kappaleensa "Love Kills" ovat tehneet suomalainen Jukka Immonen ja brittiläinen Iain Farquharson. Kappale sijoittui sijalle 12.
Yksityiselämä
Bellarosan suku tulee alun perin Italiasta.
Ciudadanos
Ciudadanos–Partido de la Ciudadanía (lyh. Cs tai C's),, , on espanjalainen liberaalipuolue, joka edustaa poliittista keskustaa. Puoluetta johti 13 vuotta sen perustaja Albert Rivera, joka jätti politiikan huonon vaalituloksen takia 2019. Hänen jälkeensä puoluejohtajan paikan otti Inés Arrimadas.
Puolueen alkuperä on katalonialaisessa keskustelufoorumissa Ciutadans de Catalunya (2005), jonka toimintaa edistivät tunnetut katalonialaiset intellektuellit ja kulttuurialan vaikuttajat. Se osallistui marraskuussa 2005 ensimmäistä kertaa Katalonian itsehallinnollisiin vaaleihin. Ciudadanos ei kannata Katalonian itsenäisyyttä, vaan yhtenäistä Espanjaa, joka tunnustaa mm. maan lukuisat kielet ja moninaisen historian.
Marraskuun parlamenttivaaleissa 2019 Ciudadanos menetti runsaasti paikkoja ja sai vain 10 paikkaa edustajainhuoneessa.
Vuoden 2023 parlamenttivaaleissa puolue menetti kaikki paikkansa, koska se oli ilmoittanut jo 30. toukokuuta, ettei aio osallistua vaaleihin. Syynä tähän oli puolueen surkea tulos paikallisvaaleissa.
Purcell (Oklahoma)
Purcell on kaupunki Oklahomassa Yhdysvalloissa. Se on osa Oklahoma Cityn metropolialuetta ja McClainin piirikunnan hallinnollinen keskus. Kaupunki perustettiin vuonna 1887.
United States Census Bureaun mukaan kaupungin pinta-ala on 26,1 neliökilometriä. Vuoden 2018 arvion mukaan kaupungissa asui 6 449 asukasta ja vuoden 2010 väestönlaskennan mukaan 5 884 asukasta. Vuosina 2010–2018 kaupungin väkiluku kasvoi 4,5 prosenttia. Vuonna 2018 Purcellin väestöntiheys oli noin 247 asukasta neliökilometriä kohden.
Ta Néa
Ta Néa (, ”Uutiset”) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1931, alun perin nimellä Athinaïká Néa (Αθηναϊκά Νέα). Sen omistaa Lambrakis Press Group, joka omistaa myös sanomalehden To Víma.
Atrebaatit
thumb|250px|Kelttiheimojen asuinalueet Etelä-Englannissa Atrebaatit olivat kelttiheimo, joka asui alun perin Galliassa ja sittemmin Britanniassa. Galliassa asuessaan atrebaatit liittyivät Vercingetorixin johtamaan kapinaan roomalaisia vastaan. Kapinan kukistuttua atrebaatit muuttivat Britanniaan, koska eivät halunneet jäädä Rooman vallan alle. He asettuivat Britannian eteläisiin osiin. Myöhemmin catuvellaunit valloittivat suurimman osan atrebaattien alueista.
Ta Néa
Lehti on puoluekannaltaan keskusta-vasemmistolainen ja tukenut aiemmin sosiaalidemokraattista PASOK-puoluetta. Kreikan sotilasjuntan aikana lehti vastusti junttaa. Ta Néa oli aiemmin Kreikan suosituin sanomalehti, mutta on sittemmin menettänyt asemiaan. Lehden levikki on 53 000.
Oskar August Heikel
Oskar August Heikel (28. marraskuuta 1844 Raahe – 23. joulukuuta 1928 Helsinki) oli suomalainen lääkäri ja professori.
Heikelin vanhemmat olivat Uudenkaarlepyyn pitäjänapulainen, varapastori August Heikel (1816–1866) ja vapaaherratar Aurora Emilia von Knorring (k. 1904). Hän pääsi ylioppilaaksi 1863 Vaasan kymnaasista ja valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 ja lääketieteen lisensiaatiksi 1875.
Heikel oli yksityislääkärinä Helsingissä ja toimi ajoittain myös sairaala- ja vankilalääkärinä. Hän sai professorin arvon 1908.
Heikel oli naimisissa vuodesta 1881 vapaaherratar Maria Matilda von Kothenin kanssa. Heikelin veljiä olivat Vaasan kirkkoherra Joel August Heikel (1851–1918), Helsingin yliopiston kreikkalaisen kirjallisuuden professori Ivar August Heikel (1861–1952) ja metsäneuvos, Vaasan läänin maaherra Theodor August Heikel (1863–1936).
Islannin sinfoniaorkesteri
Islannin sinfoniaorkesteri (islanniksi Sinfóníuhljómsveit Íslands) on Islannissa toimiva sinfoniaorkesteri. Se perustettiin 9. maaliskuuta 1950. Orkesterin kapellimestarina ja taiteellisena johtajana toimii tällä hetkellä Eva Ollikainen. Hänen lisäkseen orkesteria ovat johtaneet muiden muassa suomalaiset Osmo Vänskä ja Petri Sakari
Wang Jianan
Wang Jianan (s. 27. elokuuta 1996) on kiinalainen pituushyppääjä.
Islannin sinfoniaorkesteri
Vuonna 2003 Islannin sinfoniaorkesteri esiintyi yhdessä Todmobile -yhtyeen kanssa. Esityksestä julkaistiin live-levy Sinfónía.
Wang Jianan
Nuorempana Wang kilpaili moniotteluissa. Helmikuussa 2012 hän otteli 15-vuotiaana seitsenottelussa sisäradoilla aikuisten välineillä tuloksen 5483 pistettä. Huhtikuussa 2012 hän otteli kymmenottelussa aikuisten välinein tuloksen 7063 pistettä. Ottelusarjassaan hän muun muassa juoksi 100 metriä aikaan 10,88, hyppäsi pituutta 780 cm ja seivästä 500 cm. Hänen pituustuloksensa oli paras 15-vuotiaan hyppäämä tulos koskaan.
Vuonna 2014 Wang voitti Eugenessa alle 20-vuotiaiden maailmanmestaruuden tuloksella 808 cm. Toukokuussa 2015 hän hyppäsi Shanghaissa Timanttiliigan osakilpailussa alle 20-vuotiaiden Aasian-ennätyksen 825 cm. Pekingin MM-kilpailuissa 2015 hän sijoittui kolmanneksi tuloksella 818 cm. Seuraavana vuonna hän oli Portlandin MM-hallikilpailuissa kahdeksas ja Rio de Janeiron olympialaisissa viides. Lontoon MM-kilpailuissa 2017 hän sijoittui seitsemänneksi. Hän sivusi Kiinan ennätystä 847 Guiyangissa kesäkuussa 2018. Hän voitti samana vuonna kultaa Jakartan Aasian kisoissa tuloksella 824 cm. Dohan MM-kilpailuissa 2019 hän sijoittui kuudenneksi. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 836 cm samalla stadionilla, jolla hän oli kahdeksan vuotta aiemmin voittanut nuorten maailmanmestaruuden.
Audi R8
Audi R8 on Audin Pariisin autonäyttelyssä syksyllä 2006 esittelemä superauto, jossa on käytetty Audin ja Lamborghinin huipputekniikkaa. Kyseessä on Audin ensimmäinen keskimoottorinen automalli. Myyntiin auto tuli syyskuussa 2006 ja ensimmäiset autot valmistuivat vuoden 2007 alussa. Toimitukset asiakkaille alkoivat keväällä 2007. Vuonna 2013 autolle tehtiin kasvojenkohotus, ja toisen sukupolven malli esiteltiin 2015.
Yleistä
pienoiskuva|[[Audi R8 LMP, josta on haettu vaikutteita R8:n muotoiluun.]] pienoiskuva|Kaksi Team Rosbergin GT3-luokan LMS-mallia. Audi R8:n konseptiversio Le Mans quattro esiteltiin keväällä 2003 Geneven autonäyttelyssä sekä samana syksynä Frankfurtissa. Marraskuussa 2005 Audi ilmoitti virallisesti, että tuotantoversio esitellään ja sen nimeksi tulee R8. Auton nimi on peräisin Audi R8 LMP:stä, joka voitti Le Mansin 24 tunnin ajot viidesti.
Tuotantoversio on muodoiltaan hyvin paljon konseptiauton näköinen. Auto perustuu tekniikaltaan Lamborghini Gallardoon. Keskimoottorisille autoille tyypilliseen tapaan kuljettaja istuu varsin edessä suhteessa auton pituuteen. Auton etuosassa on Audille tyypillinen yksikehyksinen jäähdyttäjänsäleikkö ja takapäätä hallitsee kaksi suurta diffuusorin aukkoa. Takana on myös automaattisesti säätyvä spoileri.
Valmistus tapahtuu Neckarsulmin tehtaalla yhteistyössä Quattro GmbH:n kanssa. Laadun tarkastamiseksi autoja ei valmisteta 15 kappaletta enempää päivässä. Hintaluokaltaan auton sijoittuu Lamborghini Gallardon alapuolelle.
Auto on ollut alusta alkaen hyvä myyntimenestys. Esimerkiksi Ison-Britannian 400 kappaleen kiintiö myytiin useita kuukausia ennen markkinoilletuloa loppuun ja jonotuslistallekin otettiin 50 asiakasta.
Katuversiosta on myös tehty kilpailuversio Audi R8 LMS GT3-luokkaan. GT3-luokan kilpa-auton päivitetty versio on R8 LMS Ultra, joka esiteltiin vuonna 2011.
Tekniikka
Auton painojakauma on 44/56. Voimansiirtovaihtoehtoja ensimmäisessä R8:ssa on kaksi: 6-portainen manuaali tai R-Tronic -sekventaalivaihteisto. Uudemmassa mallissa on vain kaksoiskytkintekniikalla toteutettu automaattivaihteisto. Auto on takavetoinen, mutta jos takarenkaat menettävät pidon, voimaa siirtyy eturenkaille tarvittava määrä. Lisävarusteena saa myös riisutun ohjaamon, jossa ei ole elektroniikkaa, pudottaen painoa 70 kiloa.
Moottorit
Moottorivaihtoehtona oli aluksi 420-hevosvoimainen RS4:ssa käytetty V8. Tällä moottorilla auton tehopainosuhde on vain 3,71 kg/hv. Moottorin vääntöalue on varsin laaja, 90 % väännöstä on tarjolla 3 500–7 600 välisellä kierrosalueella. Rajoitin on asetettu 8 200 kierrokseen minuutissa.
Myöhemmin esiteltiin 525-hevosvoimainen 5,2 litrainen V10. 5,2 litran moottorilla varustetussa autossa huippunopeus on 316 km/h ja kiihtyvyys 0–100 km/h 3,6 sekuntia.
Luettelo Laukaan julkisista taideteoksista ja muistomerkeistä
Luettelo Laukaan julkisista taideteoksista ja muistomerkeistä sisältää Laukaan kunnassa olevat pysyvät patsaat, muistomerkit ja muistolaatat.
To Víma
To Víma (, ”Puhujankoroke”) on kreikkalainen sanomalehti, jota julkaistaan Ateenassa. Se on ilmestynyt vuodesta 1922. Sen omistaa Lambrakis Press Group, joka omistaa myös sanomalehden Ta Néa.
Lehti ilmestyi aiemmin päivittäin, mutta vuodesta 2011 lähtien se ilmestyy päivittäin vain verkossa ja painettuna ainoastaan sunnuntaipainoksena, jonka levikki on 155 000 (2010). Lehti on poliittiselta kannaltaan vasemmistoliberaali.
Matka unelmiin
Matka unelmiin (The Trip to Bountiful) on yhdysvaltalainen draamaelokuva, joka on valmistunut vuonna 1985. Sen on ohjannut Peter Masterson ja käsikirjoittanut oman näytelmänsä pohjalta Horton Foote. Pääosia esittävät Geraldine Page, John Heard, Carlin Glynn, Richard Bradford ja Rebecca De Mornay.
Elokuva kertoo vanhahkon naisen, Carrie Wattsin (Geraldine Page) tarinan. Tämä haluaa palata pikkukaupunkiin, jossa kasvoi, mutta joutuu jatkuvasti miniänsä ja ylihuolehtivan lapsensa pysäyttämäksi.
Geraldine Page voitti roolisuorituksestaan parhaan naispääosan Oscarin ja Horton Foote oli ehdolla parhaasta sovitetusta käsikirjoituksesta. Lisäksi Page oli ehdolla Golden Globeen parhaasta naispääosasta draamaelokuvassa.
The New York Timesin kriitikot valitsivat Matkan unelmiin vuonna 2004 yhdeksi kaikkien aikojen tuhannesta parhaasta elokuvasta maailmassa.
Tabasaranin kieli
Tabasaranin kieli (tabasaraniksi табасаран чIал, tabasaran č’al) on tabasaranien puhuma dagestanilainen kieli. Sillä on virallinen asema Dagestanin tasavallassa Venäjällä.
Levinneisyys ja puhujamäärä
Tabasarania puhutaan Dagestanin tasavallan Tabasaranin ja Hivin piireissä. Osa tabasaraneista on muuttanut Derbentin piiriin ja tasavallan kaupunkeihin. Vuoden 1989 väestönlaskennan mukaan tabasaranin puhujia oli Venäjällä 90 700 henkeä, joista 77 000 Dagestanissa. Vuoden 2002 väestönlaskennan mukaan tabasarania puhui 128 400 henkeä, joista 112 800 Dagestanissa. (lukuihin sisältyvät myös tabasarania toisena tai vieraana kielenä puhuvat).
Vuonna 1989 Venäjän tabasaraneista 96,6 % puhui tabasarania äidinkielenään ja 0,3 % toisena kielenä. Vuonna 2002 Dagestanin tabasaraneista 98,8 % osasi tabasarania.
Kansallisuudeltaan tabasaraneista 87,3 % osaa venäjää (64,9 % vuonna 1989). Osa tabasaraneista osaa myös azeria ja lezgiä.
Vuoden 2010 väestönlaskennan mukaan Venäjällä on 126 100 tabasaranin puhujaa.
Muoto-oppi
Tabasaranin kieli on tiettävästi maailman runsassijaisin – sen kirjakielessä on 48 sijamuotoa, mutta jossakin sen murteessa jopa 53. Kirjakielen suvuista 40 on paikallissijoja.
Pohjoismurteessa nomineilla on kaksi sukua: järjelliset oliot, sekä järjettömät oliot ja esineet. Etelämurteissa sukuja ei ole. Verbi taipuu persoonissa, luvuissa ja aikamuodoissa. Kieli on ergatiivinen.
Kirjakieli
Tabasaranin kielellä ei ole merkittäviä kirjallisia muistomerkkejä. Ennen Venäjän vallankumousta sille käännettiin muutamia uskonnollisia tekstejä, joissa käytettiin mukautettua arabialaista kirjaimistoa. Kirjakieli syntyi vuonna 1932. Aluksi käytettiin latinalaista kirjaimistoa ja vuonna 1938 siirryttiin kyrilliseen kirjaimistoon, jossa Dagestanin muiden kielten tapaan venäjästä poikkeavia äänteitä merkitään erilaisten kirjainyhdistelmien ja merkin Ӏ avulla. Kirjakielen normit perustuvat eteläryhmän Nitrikin murteeseen.
Tabasarania käytetään opetusvälineenä koulujen alaluokilla. Ylemmillä luokilla opetus tapahtuu venäjäksi ja tabasarania opiskellaan aineena. Kielellä julkaistaan oppikirjoja, kauno- ja lastenkirjallisuutta. Tabasaraniksi ilmestyy kaksi piirilehteä, naistenlehti Dagustan dišagli, lastenlehti Plazi, kaunokirjallinen aikakausjulkaisu Literaturajin Tabasaran ja islamilainen lehti Assalam. Kieltä käytetään myös radiossa ja televisiossa. Derbentissä toimii tabasaraninkielinen teatteri.
Kirjaimisto
Kirjainten äännearvot on esitetty kansainvälistä foneettista aakkostoa käyttäen. Punaisella korostettuja kirjaimia käytetään vain venäjän kielestä omaksutuissa lainasanoissa.
Nykytilanne
Tabasaranin asema kieliyhteisön keskinäisen kanssakäymisen välineenä on vahva ja kieltä voidaan pitää varsin elinvoimaisena.
Pikkusirkku
Pikkusirkku (Schoeniclus pusillus) on pienikokoinen, Euraasian taigavyöhykkeellä pesivä sirkkulaji. Suomessa laji esiintyy levinneisyysalueensa läntisellä reunalla ja levinneisyys painottuu Itä-Suomeen ja Lappiin. Suomessa lajin kanta on luokiteltu elinvoimaiseksi.
Koko ja ulkonäkö
Linnun pituus on 12–14 senttimetriä ja paino 13–19 grammaa. Pää kastanjanruskea, päälaki musta ja sen poikki kulkee pitkittäinen kastanjanruskea päälaenjuova. Korvanpeitinhöyhenillä musta kaari. Nokan harja on suora. Juhlapukuisen koiraan pään värit ovat keskimäärin kirkkaammat kuin naaraan. Vanhoilla pikkusirkuilla on täydellinen sulkasato loppukesällä.
Levinneisyys
Pikkusirkku kuuluu siperialaiseen lajistoon. Laji tavattiin Suomessa ensi kerran Ivalossa vuonna 1935. Parimäärä Suomessa: 5 000 – 10 000, pääosin Kainuussa ja Lapissa. Muuttoaikana hyvin harvalukuinen muualla Suomessa. Keväällä saapuu toukokuussa, syksyllä lähtee pääosin syyskuussa, mutta muutamia talvihavaintojakin tunnetaan. Levinnyt Siperian pohjoisosiin, talvehtii Kaakkois-Aasiassa. Euroopan populaation kooksi arvioidaan 10–16 miljoonaa yksilöä. Esiintyy harvoin Alaskassa useimmiten syksyisin.
Elinympäristö
Suomessa pikkusirkkujen suosikkipesimäympäristöjä ovat kosteat rämeet ja ojitetuille soille perustetut taimikot. Muuttoaikana erilaiset rikkaruohokentät, ojat ja pellot ovat sille otollista ympäristöä.
Lisääntyminen
thumb|Pikkusirkun muna. Pesä on maassa varvikon suojassa. Munia on 4–6, ja niitä haudotaan 11–12 päivää. Poikaset lähtevät pesästä lentokyvyttöminä jo viikon ikäisinä, mikä on lyhimpiä varpuslinnuilla todettuja pesäpoikasaikoja. Poikaset ovat lentokykyisiä vajaan 2 viikon ikäisinä. Molemmat emot kuitenkin huolehtivat niistä maastossa vielä 1–2 viikkoa. Ensimmäinen pesye kesäkuussa ja usein toinen pesye heinäkuussa.
Ääni
Kutsuääni terävä ”tsik”, lähes täysin identtinen pohjansirkun vastaavan äänen kanssa. Laulu muistuttaa sekä paju- että peltosirkkua, esimerkiksi ”trytrytrytry svii sjy sjy tju-ti”.
Ravinto
Hyönteiset, hämähäkit, siemenet ja muut kasvinosat.
Laihian Mallas
alt=|pienoiskuva| Laihian Mallas Oy on suomalainen vuonna 1910 perustettu yritys, joka valmistaa mallastuotteita. Yritysryhmään kuuluu useita elintarvikeyrityksiä.
Laihian Mallas tunnetaan erityisesti Tuoppi-tuotemerkillä myytävistä kaljamaltaasta ja kotikaljauutteesta, joita käytetään ensisijaisesti kaljan valmistukseen. Yrityksen yksi tuotemerkki on Vita Nova, joka oli Suomen ensimmäinen hiilihapoton energiajuoma. Laihian Mallas -yhtiöillä on lisäksi kurkku- ja salaattitarha sekä herkkusienten kasvattamo Honkajoella ja kurkkujen- ja ruukkuvihanneksien myyntiä Virossa. Herkkusienet tunnetaan Champ-tuotemerkistä.
Yrityskauppoja
Vuonna 2013 Laihian Mallas osti salaattien, kurkkujen ja herkkusienten kasvattamoyritys Honka Holding Oy:n, jonka omistajayritykseksi perustettiin LM Green Holding Oy. Siinä 15 prosentin vähemmistöosuus on Honka Holdingin perustajalla Timo Rapilalla. Rapila ja Laihian Mallas olivat tätä ennenkin tehneet yhteistyötä virolaisen Grüne Fee -yhtiön omistajina. Myös tämä yhtiö siirtyi LM Green Holdingin omistukseen. Yritysjärjestelyn myötä Laihian Mallas -konsernin liikevaihto kaksinkertaistui noin 60 miljoonaksi euroksi ja henkilöstömäärä kasvoi noin kolmeensataan.
Tabasarani
Tabasarani voi tarkoittaa seuraavia asioita:
GP2 Italian Grand Prix 2015
GP2 Italian Grand Prix 2015 oli GP2-kauden 2015 kahdeksas osakilpailu, joka ajettiin 5.–6. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi Racing Engineering -tallin kuljettaja Alexander Rossi. Sunnuntain kilpailun voitti Russian Time -tallin Mitch Evans.
Lina Hurtig
Lina Hurtig (s. 5. syyskuuta 1995 Avesta, Ruotsi) on ruotsalainen jalkapalloilija, pelipaikaltaan hyökkääjä. Hän edustaa italialaisseura Juventusta, johon hän siirtyi vuonna 2020 Linköpingistä. Aiemmin hän pelasi Umeå IK:ssa. Hurtig voitti jalkapallon naisten alle 19-vuotiaiden Euroopan-mestaruuskilpailuissa 2012 kultaa Ruotsin joukkueessa.
Hurtig on syyskuun 2022 loppuun mennessä pelannut Ruotsin naisten maajoukkueessa 60 maaottelua ja tehnyt niissä 20 maalia. MM-kilpailuissa 2019 hän saavutti pronssia. Hän pelasi avauskokoonpanossa kahdessa ottelussa ja tuli vaihdosta kentälle viidessä ottelussa. Hän teki maalin alkulohko-ottelussa Thaimaata vastaan. EM-kilpailuissa 2022 Ruotsi ylsi välieriin ja Hurtig pelasi neljä ottelua.
Purcell
Purcell tarkoittaa seuraavia paikkoja:
Matkusjärvi
Matkusjärvi on Pirkanmaalla Kuhmoisissa Puukkoisen kylän lähellä sijaitseva järvi.
Tuvan lippu
thumb|250px|Tuvan tasavallan lippu
Purcell
Purcell-nimisiä henkilöitä
Purcell on myös seuraavien tunnettujen henkilöiden sukunimi:
Matkusjärvi
Vesistösuhteet
Matkusjärvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 121,9 metriä mpy. Matkusjärveen laskevat Alainen Lemolammi, Keskinen, Lemojärvi ja Väärälammi. Matkusjärven laskuoja lähtee järven lounaispäästä ja laskee 200 metrin päässä Uuhijärveen. Laskuojan pudotus on 1,1 metriä.
Historiaa
Vuoden 1966 peruskartassa järvellä oli yksi talo, jonka yhteydessä oli peltoja. Lisäksi Pahalammi, joka tuolloin tunnettiin nimellä Vääräjärvi, laski Matkusjärveen. Vuoteen 1986 mennessä Vääräjärvestä oli johdettu oja Uuhijärveen eikä Vääräjärvi enää laskenut Matkusjärveen. Lisäksi järvelle oli rakennettu kolme taloa lisää ja järven ympäristön pellot olivat metsittyneet.
Lauri Aho
Lauri Emil Aho (vuoteen 1906 Finér; 18. heinäkuuta 1901 Pyhäjärvi Ul – 31. joulukuuta 1985 Helsinki ) oli ylipormestari ja Helsingin kaupunginjohtaja. Puoluetaustaltaan hän oli kokoomuslainen. Lauri Aho toimi Helsingin kaupunginjohtajana vuosina 1956–1968 kahdentoista vuoden ajan. Tätä ennen hän toimi sanomalehti Uuden Suomen päätoimittajana.
Tuvan lippu
Tuvan lippu on Venäjälle kuuluvan Tuvan tasavallan tunnus. Se otettiin käyttöön 18. syyskuuta 1992. Lipun on suunnitellut Oyun-ool Sat. Tuvan lippu koostuu kahdesta vaaleansinisestä vaakatasossa olevasta puolisuunnikkaasta ja vaaleansinisestä viivasta, jota ympäröivät valkoiset viivat. Lipun vasemmassa päässä on keltainen kolmio.
Daaliat
Daaliat (Dahlia) on mehevävartisten kesällä kukkivien kasvien suku. Ne ovat alun perin kotoisin Meksikosta, josta tuotiin daalian mukuloita Hollantiin 1872. Nykyisin daaliasta on jalostettu satoja hybridejä. Suku on saanut nimensä nuoren ruotsalaisen kasvitieteilijän Anders Dahlin mukaan. Daalia on Meksikon kansalliskukka ja Seattlen kaupungin tunnus.
Tuvan lippu
Värien merkitys
Tuvan lipun väreillä on omat merkityksensä, jotka ovat tärkeitä Tuvan asukkaille ja heidän kulttuurilleen. Valkoiset viivat kuvaavat hopeaa ja hyvyyttä. Keltainen väri kuvaa kultaa ja buddhalaisuutta. Vaaleansiniset kentät kuvaavat moraalia ja paimentolaisia sekä Tuvan taivasta. Sininen viiva puolestaan kuvaa kahden joen Bii-Khemin ja Kaa-Khemin yhtymistä Ulug-Khemiksi (Jenisei) maan pääkaupungin Kyzylin luona.
Tuvan aiemmat liput
thumb|right|Tuvaanien kansantasavallan vuosina 1926–1930 käytössä ollut lippu. thumb|right|Tuvaanien kansantasavallan vuosina 1933–1941 käytössä ollut lippu. thumb|Tuvan autonomisen sosialistisen neuvostotasavallan lippu vuosina 1978–1992. Tuvalla on ollut kaikkiaan seitsemän erilaista lippua, joita on käytetty Tuvan historian eri vaiheissa vuosina 1921–1991.
Itsenäisyyden ajan liput:
Neuvostoliiton ajan liput:
Kadapa
pienoiskuva|Kadapan rautatieasema.
Daaliat
Perinteiset daaliat (joriinit) kasvavat 60–80 cm korkeiksi ja tekevät punasävyisiä pallomaisia kukkia. Niiden mukulat nostetaan Suomen oloissa talveksi kellariin. Etenkin parvekkeille on jalostettu kesädaalioita, jotka eivät talvehdi, pysyvät matalina ja haarautuvat hyvin tuottaen pitkäaikaista kukkaloistoa.
pienoiskuva|vasen|Daaliaristeymä.
Aiheesta muualla
Dahlia
Lauri Aho
Lauri Aho oli koulutukseltaan filosofian maisteri. Hän työskenteli Gummerus Oy:n kirjallisena johtajana vuosina 1931–1934, Uuden Suomen päätoimittajan apulaisena vuosina 1934–1937 ja päätoimittajana vuosina 1940–1956. Hän oli Helsingin kaupunginvaltuuston jäsen vuosina 1946–1956, valtuuston puheenjohtaja vuosina 1953–1956 ja kaupunginhallituksen jäsen 1946–1952.
Lauri Ahon vanhin poika oli toimitusjohtaja Matti L. Aho.
Yleisurheilu kesäolympialaisissa 1912 – miesten molempien käsien keihäänheitto
Miesten molempien käsien keihäänheittoon Tukholman olympiakisoissa 1912 osallistui 14 heittäjää neljästä eri maasta. Kilpailu käytiin 9. heinäkuuta suoraan loppukilpailuna siten, että kolmen kierroksen jälkeen kolme parasta urheilijaa selvisi kolmelle lisäkierrokselle. Suomi saavutti kolmoisvoiton ja yhteisestä sopimuksesta kilpailijat jättivät finaalikierrokset heittämättä ja tyytyivät alkukilpailun mukaiseen järjestykseen.
Bruno V. Nordberg
Bruno Victor Nordberg (11. huhtikuuta 1858 Helsinki – 30. lokakuuta 1924 Milwaukee, Wisconsin, Yhdysvallat) oli amerikansuomalainen kaivosinsinööri ja teollisuusyrittäjä, joka perusti Yhdysvaltojen Milwaukeehin Nordberg Manufacturing Companyn vuonna 1884. Höyrykoneita, kaivosnostureita, dieselmoottoreita ja ilmakompressoreja valmistanut yritys myytiin Rex ChainBelt -yritykselle 1970, mutta yrityksen perustajan nimeä kantavat yhä vuodesta 1989 suomalaisen Metso Oyj:n omistuksessa olleet Nordberg-kivenmurskaimet.
Nordberg valmistui insinööriksi 1878 Helsingissä ja lähti siirtolaiseksi Pohjois-Amerikkaan. Hän teki ensin sekalaisia töitä New Yorkin Buffalossa, muutti Wisconsinin osavaltion Milwaukeehin ja pääsi pian Edward P. Allis Companyn pumppujen ja höyrykoneiden suunnittelijaksi. Hän alkoi tehdä ja patentoida erilaisia parannuksia höyrykoneisiin, mutta kun työnantaja Allis ei innostunut hänen keksimästään höyrykoneen säätöventtiilistä, päätti Nordberg perustaa Milwaukeehin oman konepajayrityksensä nimeltä The Nordberg Manufacturing Company.
Nordbergin yritys tuli pian tunnetuksi monista höyrykonetekniikan innovaatioistaan sekä kaivoksiin suunnitelluista erittäin tehokkaista malminnostolaitteista, jotka paransivat merkittävästi kilpailukykyä. Mississippijoen yläjuoksun siipirataslaivoihin asennettujen Nordberg-höyrykoneiden sanotaan kestäneen pidempään kuin itse laivat: uusi laiva saatettiin rakentaa vanhan koneen ympärille.
Bruno Nordberg kuoli 1924, mutta hänen ainoa poikansa Victor (1884–1946) jatkoi yrityksen johdossa. Vuonna 1925 yritys toi markkinoille sarjan rautatien kunnossapitokoneita. Nordbergin kivenmurskaimet saivat alkunsa 1928, kun yritys osti Symonsin murskainliiketoiminnan.
Ennätyssuuri Nordbergin kaivosnosturi on restauroituna Michiganin suomalaisalueella Hancockissa sijaitsevassa Quincyn kaivosmuseossa. Vuonna 1984 American History Museum Yhdysvaltojen pääkaupungissa Washingtonissa piti näyttelyn Bruno V. Nordbergin elämästä ja saavutuksista.
Aina Inkeri Ankeinen
Aina Inkeri Ankeinen on Pilvi Hämäläisen luoma sketsihahmo. Hahmon ensiesiintyminen tapahtui Putous-sarjan kahdeksannella kaudella. Aina Inkeri Ankeinen voitti Putouksen vuoden sketsihahmokilpailun.
Jouluaattona 2017 hahmo esiintyi MTV3-kanavalla Ankeisen joulutervehdys -ohjelmassa.
Homecoming (Nazarethin albumi)
Homecoming on skotlantilaisen hard rock -yhtyeen Nazarethin livealbumi vuodelta 2002. Se taltioitiin Glasgow’ssa, Skotlannissa.
53 (luku)
53 (viisikymmentäkolme) on luonnollinen luku, jota edeltää luku 52 ja seuraa luku 54.
Give a Little Love Back to the World
Give a Little Love Back to the World on Emman esittämä kappale, joka edusti Isoa-Britanniaa vuoden 1990 Eurovision laulukilpailussa Jugoslavian Zagrebissa.
Keskinen (Kuhmoinen, Jyrkysenkulma)
Keskinen eli Poikkipuolinen on Pirkanmaalla Kuhmoisissa Jyrkysenkulman kylän lähellä sijaitseva järvi.
Maantietoa
Järven pinta-ala on 3,0 hehtaaria, se on 450 metriä pitkä ja 100 metriä leveä. Järvellä ei ole kartan mukaan saaria ja se on autio. Järven rantaviivan pituus on 1,0 kilometriä ja sen rannat ovat metsämaata.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 122,7 metriä mpy. Siihen johtaa kolme ojaa, joista yksi tuo vettä Konilammista. Laskuoja lähtee järven itäpäästä ja laskee 150 metrin päässä Matkusjärveen. Laskuojan pudotus on 0,8 metriä.
Historiaa
Vuoden 1966 peruskartassa järven nimi oli Poikkipuolinen.
Karju (sarjakuvahahmo)
Karju on Marvel-kustantamon sarjakuvissa esiintyvä kovaotteinen kätyri. Hahmon loivat käsikirjoittaja Chris Claremont ja piirtäjä John Buscema. Karjun ensiesiintyminen tapahtui Wolverine-lehden numerossa 4 (1989). Karju on enimmäkseen esiintynyt Wolverinen vihollisena.
Louis Althusser
Louis Pierre Althusser (16. lokakuuta 1918 – 22. lokakuuta 1990) oli ranskalainen filosofi. Hän oli strukturalistinen marxisti ja kommunisti, joka tuli tunnetuksi filosofiassa myös teoreettisena antihumanistina. Hän syntyi Ranskan Algeriassa ja muutti sitten Pariisiin opiskelemaan huippukoulu École Normale Supérieuressa.
Karju (sarjakuvahahmo)
Historia
Karju on yksi salaperäisimmistä vastustajista, joihin Wolverine on matkoillaan törmännyt ja hänen taustastaan tiedetään vähän. Karju on asgardilaisten kivipeikkojen jälkeläinen, eli samaa rotua kuin Thorin vanha vihollinen Ulik. Karjun tiedetään mutisseen erään kerran "Ymirin jäisen parran kautta!", mikä on viittaus huurrejättiläisten vanhimpaan jäseneen, muinaiseen Ymiriin.
Karjun isä pahoinpiteli Karjua järjestelmällisesti lapsuudessa. Jotkut käsikirjoittajat ovat esittäneet Karjun kasvoilla olevien arpien olevan peräisin isän iskuista ja Karjun kätkevän häpeänsä valtavan parran alle.
Louis Althusser
Althusser toimi aktiivisesti Ranskan kommunistisen puolueen parissa. Kuitenkin hänen suhteensa puolueeseen oli monesti ristiriitainen, eikä hän säästänyt edes sitä kritiikiltään.
Karju (sarjakuvahahmo)
Historia
Karju siirtää sarjassa toimintapistettään Madripooriin yhdessä kumppaninsa Verihuudon kanssa. Pahamainen kenraali Coy, yksi Madripoorin suurimmista rikollisjohtajista otti heidät omaan palvelukseensa. Heidän yrittäessä eliminoida kilpailevan liigan johtajatarta nimeltään Tyger Tiger, Wolverine asettui kaksikkoa vastaan salanimellä Patch. Huolimatta lukuisista yhteenotoista Wolverinen kanssa Verihuuto ja Karju eivät koskaan ole onnistuneet voittamaan häntä.
Louis Althusser
Elämä
Isänsä kuoleman jälkeen Althusserin perhe muutti Algeriasta Ranskaan. Toisen maailmansodan aikana Althusser palveli sotajoukoissa ja päätyi lopulta vankileirille, jonne hän jäi loppusodan ajaksi. Vankileirillä hän tutustui kommunistiseen toimintaan.
Karju (sarjakuvahahmo)
Historia
Lopulta kenraali Coy kyllästyi Karjun epäonnistumisiin ja myi hänet Geist-nimiselle entiselle natsille ja nykyiselle kyborgille. Geist tarvitsi koekaniinin uudelle kokeelliselle huumeelleen ja pisti sitä Karjuun ajellen ensin tämän karvoistaan. Parturointi vaikutti traumatisoivasti Karjuun ja Wolverine säntäsi huudot kuullessaan paikalle pelastamaan vihollistaan.
left|thumb|Karju, kivipeikkojen jälkeläinen tositoimissa.
Louis Althusser
Elämä
Vuonna 1946 Althusser tapasi Hélène Rytmanin, jonka kanssa hän avioitui ja pysyi naimisissa tämän kuolemaan asti.
Sotien jälkeen Althusser aktivoitui poliittisesti. Hän otti hyvin paljon vaikutteita Karl Marxilta seuraten tämän jalanjälkiä. Althusser kärsi pitkään niin fyysisistä kuin psyykkisistä terveysongelmista. Vuonna 1980 hän kuristi vaimonsa kuoliaaksi, ja vietti tämän jälkeen kolme vuotta psykiatrisessa sairaalassa.
Ajatukset
Antihumanistiseen tapaan Althusserin mukaan ihmisellä ei ole vapaata tahtoa. Yhteiskunnan rakenteet määräävät tapahtumia, ja ideologia valtaa ihmiset allensa. Ideologian käsite oli Althusserille keskeinen: ideologiat ovat "mielteiden järjestelmiä, joilla on tietty yhteiskunnallinen funktio". Ideologiat saavat aikaan sen, että toimija luulee haluavansa toimia niiden mukaan.
Valtiokoneistoja on kahdenlaisia: sortavia ja ideologisia. Mitään "porvareiden salaliittoa" ei Althusserin mukaan ole, vaan porvaritkin ovat ideologiansa orjia. Koneisto koostuu yhteiskunnallisista rakenteista, eikä sitä hallitse kukaan. Althusser erittelee ideologiset valtiokoneistot muun muassa uskonnolliseen, koulutukselliseen, oikeudelliseen, poliittiseen ja tiedotukselliseen.
Epistemologinen katkos oli eräs Althusserin keskeisiä käsitteitä, joka tarkoitti katkosta ideologian ja tieteen välillä.
Althusser sai mainetta ansiokkaana argumentoijana; toisaalta hänet tavattiin myös käyttämästä muun muassa Marxilta lainauksia, joita Marx ei tosiasiassa ollut lausunut.
Aluekehittäminen
Aluekehittämisessä on kyse yhden tai useamman toimijan puuttumisesta arvojensa määrittelemistä lähtökohdistaan tietyn alueen kehityksen kulkuun. Käytännössä nykyaikaisissa yhteiskunnissa aluekehittäminen on useimmiten usean toimijan vastuulla.
Aluekehittäminen voi olla muuttuviin olosuhteisiin sopeutumista omista lähtökohdista tai uusia olosuhteita kohti laajenevaa. Kehittäminen on uusia voimavaroja luovaa, etsivää ja olemassa olevia resursseja hyödyntävää toimintaa. Olennaista on siis uuden luominen, siirtyminen eteenpäin, jolloin ongelmana on etukäteen tietää, onko kehitys laadultaan järkevää.
Tampereen yliopistossa on aluekehittämiseen liittyvä koulutusohjelma, hallintotieteiden tutkinto-ohjelman alainen kunta- ja aluepolitiikan suuntautumisvaihtoehto.
Aluekehittämisen keskeisiä kysymyksiä
Keskeisiä aluekehittämisen kysymyksiä ovat esimerkiksi:
Alueen määritelmä
Alue määritellään aluekehittämisen yhteydessä laajasti. Käsite voi viitata kylään, kunnanosaan, kuntaan, useiden kuntien yhteenliittymään eli seutukuntaan, maakuntaan, suuralueeseen eli useiden maakuntien muodostamaan kokonaisuuteen, tai maiden rajat ylittävään kokonaisuuteen, kuten esimerkiksi Itämeren alue.
Alue voidaan määritellä hallinnon, politiikan, toiminnan, kulttuurin ja maantieteen näkökulmasta. Alueet ovat hyvin erilaisia kehittämiskohteita riippuen niiden luonteesta, koosta ja historiasta.